
הכנסת העשרים
מושב שני
<פרוטוקול מס' 243>
מישיבת ועדת הכלכלה
יום שני, כ"ט באייר התשע"ו (06 ביוני 2016), שעה 11:45
<סדר היום:>
<תקנות הסדרים במשק המדינה (תיקוני חקיקה) (משק הגז – החלפת ספק גז) (תיקון), התשע"ו-2015>
נכחו:

<חברי הוועדה:> 
איתן כבל – היו"ר
עבד אל חכים חאג' יחיא

עיסאווי פריג'

<מוזמנים:> 
	חן בר-יוסף
	–
	מנהל מינהל הדלק והגז, משרד התשתיות הלאומיות, האנרגיה והמים

	אחמד עאמר
	–
	מנהל מחלקה בכיר, ייעוץ משפטי, משרד התשתיות הלאומיות, האנרגיה והמים

	יהודה גסנר
	–
	מנהל ענייני בטיחות הגז, מינהל הדלק והגז, משרד התשתיות הלאומיות, האנרגיה והמים

	עמוס קמחין
	–
	מהנדס תקינה, מינהל הדלק והגז, משרד התשתיות הלאומיות, האנרגיה והמים

	נחום יהושע
	–
	כלכלן ראשי, מינהל הדלק והגז, משרד התשתיות הלאומיות, האנרגיה והמים

	יערה למברגר
	–
	ייעוץ וחקיקה, משרד המשפטים

	שניר ניב
	–
	רפרנט אנרגיה, אגף תקציבים, משרד האוצר

	אוריאל סיטרואן
	–
	ראש צוות במחלקה הכלכלית, רשות ההגבלים העסקיים

	ניר קנטור
	–
	מנהל איגוד הכימיה, פרמצבטיקה ואיכה"ס, התאחדות התעשיינים

	משה ורדי
	–
	יו"ר מכון ורדי - נציב כבאות בדימוס, התאחדות התעשיינים

	כרמל פלדמן אבוטבול
	–
	ראש תחום בכירה לענפי הכימיה, התאחדות התעשיינים

	יעקב בורובסקי
	–
	עו"ד, התאחדות התעשיינים

	שולמית אשבול
	–
	עו"ד, התאחדות התעשיינים

	גיל ברגפרוינד
	–
	כלכלן, המועצה הישראלית לצרכנות

	אלדר גילרן
	–
	כתב "הכול כלול", ערוץ 10

	אברהם פרל
	–
	יו"ר ש.א.ם מרכז הגז

	יורם טמיר
	–
	מנכ"ל ש.א.ם מרכז הגז

	זאב גולן
	–
	סמנכ"ל דור אלון טכנולוגיות גז

	אמנון בן ארצי
	–
	מהנדס דור אלון טכנולוגיות גז

	ארנון גמליאל
	–
	סמנכ"ל אינטר גז

	יצחק בית הלחמי
	–
	בעלים של אינטר גז

	דוד בן יהודה
	–
	מנכ"ל ישראגז

	לירון בן יהודה
	–
	סמנכ"ל ישראגז

	יעל קושניר
	–
	מנהלת בישראגז

	חגית הלר קוצר
	–
	יועצת משפטית, אמישראגז

	רונן לשם
	–
	יועץ משפטי, סופר גז

	אייל מאמו
	–
	יועץ משפטי, התאחדות בוני הארץ

	מידד גיסין
	–
	יו"ר צב"י – צרכני בריאות ישראל

	בני פרץ
	–
	פעיל חברתי, "הפנתרים השחורים"

	צבי לביא
	–
	ynet


לרשימת השדלנים שנכחו בדיון – ראו בקישור זה.

<ייעוץ משפטי: >
אתי בנדלר
<מנהל/ת הוועדה:>
לאה ורון
<רישום פרלמנטרי:>
ירון קוונשטוק
<תקנות הסדרים במשק המדינה (תיקוני חקיקה) (משק הגז – החלפת ספק גז) (תיקון), התשע"ו-2015>
<היו"ר איתן כבל:>
אוקיי, חברים, ובמעבר לא חד אנחנו ממשיכים כמעט עם אותו פורום לדיון הבא. תקנות הסדרים במשק המדינה (תיקוני חקיקה) (משק הגז – החלפת ספק גז) (תיקון), התשע"ו-2015. חתום: יובל שטייניץ,

שר התשתיות הלאומיות, האנרגיה והמים. חן, מי מציג את זה? 
<חן בר-יוסף:>
אציג או שנעבור להקראה?
<היו"ר איתן כבל:>
קודם כול, תגידו, ברשותכם, במה מדובר.

<חן בר-יוסף:>
מה אנחנו עושים פה. אין בעיה. פה אנחנו לא מדברים על אירוע בבניין, אלא דווקא על האירוע שבו בית פרטי או לקוח של שני בלוני גז מעוניין להחליף את הספק שלו. זה יותר קל, לא צריך להתייעץ עם השכנים, וזה קורה באמת גם קצת יותר.
<היו"ר איתן כבל:>
מה, צריך פה אישור מיוחד?

<חן בר-יוסף:>
לא, לא צריך אישור.

<היו"ר איתן כבל:>
זאת אומרת, יש לי בלון פה - - -

<חן בר-יוסף:>
לא, לא צריך כלום. אבל כיוון שזו מערכת גז, וכמו שאמרנו, מערכת עם אלמנטים בטיחותיים, הוא צריך להודיע לספק היוצא והוא צריך לבחור לעצמו ספק נכנס.
<יערה למברגר:>
זו החלפה בין ספקים.
<חן בר-יוסף:>
בדיוק.
<היו"ר איתן כבל:>
בהרבה מקומות לא יודעים על זה.

<חן בר-יוסף:>
נכון. אבל הספקים - - -

<היו"ר איתן כבל:>
ולא אמרתי כלום.
<חן בר-יוסף:>
בפועל, התהליך הזה כלל תהליך של – אחת, יידוע הספק היוצא, זמן התארגנות בשבילו לבוא לקחת את הציוד שלו. לרוב בפרקטיקה זה לא מה שקורה. שתיים, הספק הנכנס, הרבה פעמים מה שהוא עושה, זה מקבל ייפוי כוח מהלקוח, אוסף את אותם שני בלונים של הספק הקודם, שם אותם אצלו.
אלינו הגיעו תלונות שונות ורבות על כך שחלק מהחברות נוהגות בכל מיני פרקטיקות, מה שנקרא "לייבש" את אותו ספק שהחליף אותן, ולהשאיר אותו עם הבלונים, ולא לאפשר לו לקבל את הכסף ואת התמורה שלו. צד אחד. צד שני, הבלונים לפעמים נשארים בשטח, שזו פעילות שגם אנחנו מאוד רוצים להימנע ממנה, בלונים זרוקים בשטח זה דבר לא טוב.
ולכן התקנות האלה באות לעשות סדר בתהליך הזה, ולקצר - - -
<היו"ר איתן כבל:>
במערכת היחסים.

<חן בר-יוסף:>
במערכת היחסים ביניהם, במערכת היחסים ביניהם לבין הלקוח שלהם, ולקצר לוחות זמנים לרמת זמנים סבירה – יש שם עשרה ימים שמתקצרים לחמישה ימים מרגע ההודעה, לא יכול להיות שבן-אדם מחכה שבוע וחצי עד שייקחו ממנו. זה תחום אחד.
תחום אחר זה תחום התשלום. אותו ספק יוצא, שלא טרח לבוא ולקחת את הבלונים שלו מהספק הנכנס, בעצם תוקע לו את המחסן הלא מאוד גדול שהוא הצליח לבנות לעצמו. ולכן, כדי שהוא לא ייתקע עם סט בלונים - - - 
<היו"ר איתן כבל:>
שממילא הוא לא יכול להשתמש בהם.
<חן בר-יוסף:>
הוא לא יכול להשתמש בהם, זה אסור על-פי חוק. הזכרנו קודם, פעלנו בצורה אינטנסיבית השנה בעניין הזה.
<היו"ר איתן כבל:>
כי הגיעו אלי כמה - - -
<חן בר-יוסף:>
נכון. ולכל הפחות, היות שהוא בפועל מקצה שטח עבור אותו ספק יוצא, שישלם לו על השטח איזשהו מינימום. זה התחום השני.
התחום השלישי קשור לתשלום שהספק היוצא, שלא החזיר את הפיקדון ללקוח, ישלם לו. אז שוב, זה כנראה התבסס על מספרים מאוד היסטוריים. נקבע שם שעל אי תשלום הפיקדון בזמן, הספק היוצא צריך לשלם 5% ריבית כל שבוע.
<יורם טמיר:>
20% לשבועיים הראשונים, ואחר כך.
<חן בר-יוסף:>
כן, זה היה כנראה בימים של 400% אינפלציה. אז כיווצנו את זה. גם זה עוד מן הסתם יכול להיות נדון, אבל כיווצנו את זה ל-1%.
<יורם טמיר:>
אדוני לא יהיה מודאג, אף אחד לא שילם.
<היו"ר איתן כבל:>
אגלה לאדוני, לא הייתי מודאג. תיארתי לעצמי.

<חן בר-יוסף:>
עדיין, גם כאות בספר שעליה חתומה כנסת ישראל בצורה כזאת או אחרת, היה בעינינו לא נכון שיישארו אותות כאלה בספר. ולכן אנחנו מכווצים את זה פה ל-1%.
<היו"ר איתן כבל:>
אוקיי.

<חן בר-יוסף:>
זה למעשה המשמעות של התקנות.
<היו"ר איתן כבל:>
תודה. הסבר מפורט, ממוקד. נתחיל את ההקראה, ברשותכם. מי מקריא? כן, רצית לשאול, סליחה.

<עבד אל חכים חאג' יחיא (הרשימה המשותפת):>
בנושא שדיברת עליו בישיבה הקודמת, העניין של הבדיקות והבטיחות. ומגדילים את כוח האדם לעשות את הבדיקות ולהקדים תרופה למכה. אז אני שואל: האם אתם גם נכנסים לאוכלוסייה הערבית? כי רובה ככולה מקבלת אספקת גז דרך בלוני גז, שעליהם דיברת עכשיו. ואני לא יודע כמה מאלה שמספקים להם מורשים ולא מורשים. הם נמצאים במקומות בשמש, הם יכולים גם להתפוצץ, אולי שריפות. יש לכם תוכנית בכלל לטפל בנושא הזה של בלוני הגז החשופים האלה, שאין להם שום מתקן, אין להם שום כלום? יש לכם דברים בכיוון הזה? במיוחד באוכלוסייה הערבית, כי מידיעה שלי, אני לא יודע אם בכלל נכנסו אלא אם הייתה תאונה או משהו.
<חן בר-יוסף:>
חס וחלילה. קודם כול, מה שנקרא ברמת המדינה. אנחנו פרוסים בשלושה מרחבים, כמובן בכוח אדם מצומצם מאוד, ולכן מרבית האוכלוסייה בישראל לא ראתה את המפקחים שלנו עדיין. עד שיגדילו לנו עוד את התקציב, ויש פה נציג האוצר, אני בטוח שהוא ישמח. אבל אנחנו כן מגיעים. באוכלוסייה אנחנו לא עושים שום הבחנה בין אוכלוסייה יהודית לאוכלוסייה ערבית.
<עבד אל חכים חאג' יחיא (הרשימה המשותפת):>
לא, אני מדבר על העניין של האספקה דרך בלונים. 

<חן בר-יוסף:>
אני מבין. אנחנו לא מתייחסים רק למרכזיות ולצוברים. אנחנו בודקים גם בתים שמחוברים עם שני בלונים.
<היו"ר איתן כבל:>
אם יורשה לי, אם אנסה לחדד את הדברים שחברי חבר הכנסת חאג' יחיא אומר, פשוט מיידע אישי, יכול להיות שהידע האישי הזה אין לו שום בסיס, אבל חלק מהכוחות הפועלים שלא על-פי דין, אני אומר את זה בעדינות כי אני לא רוצה להטיל דופי, אבל הוא פועל בתוך המגזר הערבי, שהוא נובע מן העובדה שאין פקחים.
<עבד אל חכים חאג' יחיא (הרשימה המשותפת):>
נכון. אין פקחים, וזה בלונים.
<היו"ר איתן כבל:>
וזה שוק שיותר קל בו, כי צובר צריך להעביר, פה הטכניקה היא מאוד פשוטה. והוא מעלה פה בצורה ברורה: הסיכון שבו נמצאת האוכלוסייה במגזר הערבי, בנקודת המוצא, היא חשיפה יותר גדולה לסכנות מאשר במקומות אחרים.
<עבד אל חכים חאג' יחיא (הרשימה המשותפת):>
לא רק זה. בנוסף, אם יש תקנות ואתם בודקים אותן, ומציבים את העניין של הבלונים. אני אומר לך מידע אישי, ויש לי ידע כלשהו בבטיחות, אני מהנדס אזרחי, אז גם את המרחק ואת הבלון ואת האש – אני מכיר את הדברים. לכן אני אומר: לפי מה שאני רואה הם לא עומדים בתקנות הבטיחות.
האם יש תקנות, שמעבירים לאלה שמתקינים, שבודקים אותם? כל הדברים האלה יש? כי אני אומר לך מידיעה, לפי מה שאני רואה בסביבתי, מי שמתעסק בזה לא מבין בבטיחות לגמרי. הוא לא מבין בבטיחות. השאלה אם אתם נכנסים גם לשם. זו הנקודה.
<יהודה גסנר:>
ברשות אדוני, אענה. יש שני תקנים מובילים, שניהם רשמיים, זאת אומרת חוק. תקן אחד, תקן 70, מתייחס לאותם בלוני גז, ומגדיר איך צריך לבנות אותם וכן הלאה. והתקן השני, תקן 158, שמגדיר איך מתקינים את המערכת.
עכשיו, אני יכול להרגיע את אדוני, גם אם הבלון יעמוד חשוף בשמש, הוא לא יתפוצץ, בסדר?
<עבד אל חכים חאג' יחיא (הרשימה המשותפת):>
אני יודע. אבל המרחק שלו מהאש עצמה?
<יהודה גסנר:>
לגבי מרחקים ולגבי צורת התקנה ולמה לקשור ואיך – הכול מוגדר בתקן. אוסיף ואומר: מי שמותר לו להתקין את המערכת זה רק מי שקיבל רישיון ונבחן ויודע.
עכשיו, זה לא מונע את העובדה, שאני בחורף האחרון, לצערי, הגעתי לבית מסוים במקום מסוים, ומישהו לקח את בלון הגז עם צינור השקיה, עלה אתו שלוש קומות, עשה את מה שעשה וילדה נהרגה. אז הדבר שאני יכול לעשות, ואני עושה, זה להביא לידי הציבור, להיפגש, לפרסם, כדי שאנשים יבינו עד כמה הנושא - - -
<עבד אל חכים חאג' יחיא (הרשימה המשותפת):>
אני מבקש בקשה אחרונה, שהתקנות האלה יתורגמו לערבית, יפורסמו, ויהיו באתר שלכם בתרגום לערבית ויגיעו, כי זה גם החוק, דרך אגב, ועד היום זה לא מיושם.
<היו"ר איתן כבל:>
אדוני, הבקשה שלך, לא רק שהיא לגיטימית, היא נכונה. ואני גם מצפה, שאכן בדברים האלה שנוגעים לבטיחות, אדוני הסביר, שגם יינתן לזה ביטוי בשפה הערבית. תודה, חבר הכנסת חאג' יחיא. בוא נתחיל את ההקראה, בבקשה. רק שם ותפקידך לפרוטוקול.
<אחמד עאמר:>
עורך-דין אחמד עאמר מהלשכה המשפטית, משרד האנרגיה.

<היו"ר איתן כבל:>
בבקשה.

<אחמד עאמר:>
תקנות הסדרים במשק המדינה (תיקוני חקיקה) (משק הגז - החלפת ספק גז) (תיקון), התשע״ו-2016. 

בתוקף סמכותי לפי סעיף 19 לחוק הסדרים במשק המדינה (תיקוני חקיקה), התשמ״ט-1989, ובאישור ועדת הכלכלה של הכנסת, אני מתקין תקנות אלה:
	תיקון תקנה 1
	1.
	בתקנה 1 לתקנות הסדרים במשק המדינה (תיקוני חקיקה) (משק הגז - החלפת ספק

גז), התשנ״א-1991 (להלן - התקנות העיקריות), לפני ההגדרה ״ספק גז יוצא״ יבוא:

	
	
	

	
	
	״״יום״ – ימים א׳ עד ה׳, למעט מועד ממועדי ישראל המפורטים בסעיף 18א(א) לפקודת סדרי השלטון והמשפט, התש״ח-1948, וערביהם, ויום העצמאות;״.


<היו"ר איתן כבל:>
יש הערות?

<אברהם פרל:>
יש לי הערה.

<היו"ר איתן כבל:>
בבקשה, שם ותפקיד.

<אברהם פרל:>
אבי פרל, יושב-ראש "מרכז הגז". אדוני, אי-אפשר להתעלם באמת מתחושה שאדוני שאל אותה בעדינות, איך באמת כל כך הרבה שנים בגז שום דבר לא קורה? 26 שנה, למעלה מ-95% נשלט על-ידי החברות הגדולות.
אני מתייחס לתיקון שאומר, שאי-אפשר להתעלם ממצב, ש-90% מהמכלים שנמצאים כרגע אצל הלקוחות, ובפרט במגזר הערבי, אין קשר בין המכלים והזהות שלהם. ואסביר. ישנם אנשים שיש להם מכלים, שהם מחזיקים שני מכלים של "פזגז".
<היו"ר איתן כבל:>
אני רוצה לעצור.

<אברהם פרל:>
זו התקנה, את זה אני מסביר. זו המהות שלה, שאני מתנגד.

<קריאה:>
דיברנו על ימי העבודה.
<היו"ר איתן כבל:>
אדוני, אני מבין את מה שאתה אומר, אני מכבד את מה שאדוני אומר, אבל אני מבקש, כשהתחלנו את ההקראה, להתייחס לסעיף הרלוונטי. אם אין הערה מהותית לסעיף הרלוונטי בהגדרה "יום". אחר כך אאפשר לאדוני, זה לא שאמנע ממך לומר את אשר על לבך, רק אנחנו עכשיו בעניין הזה.
<עבד אל חכים חאג' יחיא (הרשימה המשותפת):>
פה יש חגי ישראל. לכלול גם את החגים של הערבים, שזה יהיה ברור.
<יערה למברגר:>
אולי נסביר. זה לעניין הימים שהחברות צריכות לאסוף, שאנחנו מונים את הימים, ימי עבודה. זה בעצם מנסה להגיד: ימים שאנשים עובדים: א' עד ה' - - -
<היו"ר איתן כבל:>
אוקיי, הבנתי.

<עבד אל חכים חאג' יחיא (הרשימה המשותפת):>
לא, בסדר, וגם התקופה שספק ערבי שעובד, גם החגים שלו. זה צריך להיות מובן מאליו.
<היו"ר איתן כבל:>
סליחה, הטענה שחאג' מעלה, מעבר לספירה, כשיש עובד ערבי שמבקשים ממנו - - -
<עבד אל חכים חאג' יחיא (הרשימה המשותפת):>
או ספק, לא רק עובד.
<היו"ר איתן כבל:>
לא אמרתי ספק.

<עבד אל חכים חאג' יחיא (הרשימה המשותפת):>
ספק או עובד.
<היו"ר איתן כבל:>
ספק או עובד, כן.

<אחמד עאמר:>
ההוראה מתייחסת לפעולות של החלפת ספק, הפעולות של הספק עצמו.
<יערה למברגר:>
אם יש עובד ערבי, אז אפשר עובד אחר לשלוח באותו יום, אני מניחה. זה לא על עובד מסוים, החובה הזאת, זה על הספק בכללותו. האם לספק אין אף - - - 
<היו"ר איתן כבל:>
לא, הנקודה היא כזו: ואם הספק הוא ערבי? ואני מכיר לפחות אחד כזה. והוא במקרה נותן גם שירות ליישובי האזור היהודים.
<קריאה:>
יש לי הצעה.

<היו"ר איתן כבל:>
לא, לא הצעה. אני כבר אומר לכם, חברים יקרים: זה לא יום לימודים ארוך, נחת האדם על הירח, נא להכניס גם את ההתייחסות שמתייחסת גם כן - - -
<אתי בנדלר:>
לגבי ספק - - -
<חן בר-יוסף:>
אדוני רוצה שזה יהיה נכון לכל הספקים?
<היו"ר איתן כבל:>
לא.

<חן בר-יוסף:>
כי אצלנו הם לא מקוטלגים לפי - - -

<קריאה:>
אדוני, אבל אפשר לחסוך את זה - - - 

<יערה למברגר:>
זהו, יש משהו קצת בעייתי בלתת תווית. זה קצת מטריד אותי.
<אחמד עאמר:>
והשאלה גם איזה מועדים: מועדים של מוסלמים, של דרוזים, של נוצרים. יש יותר מדי מועדים, ברוך השם. 

<עבד אל חכים חאג' יחיא (הרשימה המשותפת):>
אז תכניס: לפי העדה או הדת של הספק.
<יערה למברגר:>
לא, אבל ספק שמגיש בקשה לרישיון, הוא לא צריך להגיד את הדת שלו. ואם יש שני שותפים יהודי ודרוזי - - - 
<היו"ר איתן כבל:>
חברים יקרים, בכל הכבוד, יש כאן 30% - - -

<יערה למברגר:>
הנה, אני יכול להקריא אולי מ-18א לפקודת סדרי השלטון והמשפט. יכול להיות שהתשובה נמצאת שם, כי זה מפנה למועדים.

<היו"ר איתן כבל:>
בבקשה, גברתי.

<יערה למברגר:>
שבת ומועדי ישראל – שני ימי ראש השנה, יום הכיפורים, ראשון ושמיני עצרת של סוכות, ראשון ושביעי של פסח וחג השבועות – הם ימי המנוחה הקבועים במדינת ישראל. לשאינם יהודים הזכות לקיים ימי מנוחה בשבתם וחגיהם. חגים אלה ייקבעו לגבי כל עדה על פי החלטת הממשלה שתפורסם ברשומות.
<אתי בנדלר:>
זה לא עוזר. זה לא עוזר, כי כאן מפנים בפירוש: למעט מועד ממועדי ישראל המפורטים.
<היו"ר איתן כבל:>
כאילו ספקי הגז הם רק יהודים. 

<יערה למברגר:>
זה כתוב פה - - -

<היו"ר איתן כבל:>
סליחה. אם מה שהקראת היה כתוב, אז זה בסדר, אין לנו בעיה. מאותו רגע שהייתה צביעה, מרקרת את העניין הזה של א' ה', הכנסת אותנו למחוזות אחרים.
<יערה למברגר:>
ההמשך פה הוא שהוראות חוק שעות העבודה והמנוחה יחולו לגבי יהודי – על מועדי ישראל; לגבי מי שאינו יהודי - על מועדי ישראל או על חגי עדתו, הכול לפי המקובל עליו.

אבל, מבחינתי לפחות, אז צריך להחיל את זה על כולם על כל המשתמע מכך, כי אני לא רואה אפשרות שספק – איך תעשה את זה, חן, תבקש ממנו בבקשה שיצהיר את הדת שלו גם? זה נראה לי קצת - - -
<חן בר-יוסף:>
לא. אנחנו יכולים להצהיר איזה ימים הוא מבקש חופש.
<היו"ר איתן כבל:>
שנייה. בוא לא נעשה מזה יום לימודים ארוך.

<עבד אל חכים חאג' יחיא (הרשימה המשותפת):>
מי שמגיע לספק, הוא לא יודע למי הוא מגיע?
<היו"ר איתן כבל:>
חברים יקרים, נו באמת. אני טוען שזה גם להגן על הספק.

<יהודה גסנר:>
כשספק גז מגיע לרישוי, ואנחנו בוחנים ונותנים לו רישיון, מעולם לא בחנו את דתו.
<חן בר-יוסף:>
יש לי הצעה.
<היו"ר איתן כבל:>
חן, לפני ההצעה שלך. חברים יקרים, אני רוצה להזכיר לכם ממה נבעה השאלה: מהעובדה שנכתב פה בצורה ברורה העניין הזה. אם לא היה כתוב הדבר הזה, אף אחד כאן סביב השולחן לא היה עוסק בשאלה הזו. מהרגע שכתבתם את זה ונתתם - - 
<לאה ורון:>
הגדרה ל"יום", וכתבתם מועדי ישראל.

<היו"ר איתן כבל:>
- - הגדרה ל"יום", וכתבתם מועדי ישראל, איך אומרים, מה לעשות, יש כאן עוד איזה 30% שהם ציבורים אחרים.

<יערה למברגר:>
אולי נכתוב ימי עסקים?
<חן בר-יוסף:>
ימי חג של המוסלמים הם ימי עסקים בישראל. יש לי הצעה חלופית, במקום שמה שנקרא נשאל אנשים לזהותם, וזה לא ראוי.
<היו"ר איתן כבל:>
בבקשה. אף אחד לא ביקש - - -

<חן בר-יוסף:>
לא, לשם זה הולך.
<היו"ר איתן כבל:>
אתה אומר: מי שבא, הוא יהודי – אתה יוצא מנקודת הנחה שהוא יהודי.

<חן בר-יוסף:>
לא, אני לא שואל אותו בכלל, זה לא מעניין אותי השאלה הזאת עד היום. יש לי הצעה אחרת: כל ספק, ברישיון שלו, כשהוא מבקש, יבחר לאיזה ימי מועד – הפחד הוא - - -
<היו"ר איתן כבל:>
הבנתי. העניין ברור.

<חן בר-יוסף:>
יבחר לאיזה ימי מועד הוא רוצה את החופש שלו.
<יורם טמיר:>
יש לי הצעה יותר טובה.

<היו"ר איתן כבל:>
מה ההצעה היותר טובה?

<יורם טמיר:>
היותר טובה היא בתקנת משנה א' למחוק עשרה ימים. לא צריך להמתין בכלל.
<חן בר-יוסף:>
לא, לא, לא.

<היו"ר איתן כבל:>
אני מתנצל, זה פחות טוב. יש את מספר הימים, שזה דיון אחד, ואת הימים שאנחנו מבקשים הגדרה, הימים שבהם מותר – איך קראנו לזה פה? הימים של מה שאנחנו אוספים או מוסרים את הבלונים. זה הכול. אתה רוצה להגיד שזה לא עשרה ימים?
<יורם טמיר:>
לא צריך עשרה ימים.
<היו"ר איתן כבל:>
אבל אין לזה שום קשר, ולא נותן מענה לעניין הפשיטא הזה.
<יורם טמיר:>
חוץ מאשר מבטל את הצורך בו.
<היו"ר איתן כבל:>
לא, לא, עזוב, עזוב. פה אתה מכניס אותי – אחר כך ההוא זה, אבוא מחר, מחרתיים.

<אתי בנדלר:>
אני מציעה, אדוני, שההגדרה תהיה ימים א' עד ה', למעט מועד ממועדי ישראל המפורטים בסעיף 18א(א) לפקודת סדרי השלטון והמשפט, התש״ח-1948, או ימי מועד אחרים שהספק הודיע עליהם בבקשתו לרישיון, וערביהם, ויום העצמאות. בסדר?
<היו"ר איתן כבל:>
מי בעד?
הצבעה

בעד תקנה 1 – רוב
נגד – מיעוט
תקנה 1, בכפוף לשינויים, אושרה.

<היו"ר איתן כבל:>
תודה. אושר עם התיקון והתוספת.
<יערה למברגר:>
ימי מועד אבל - - - לפקודת סדרי השלטון והמשפט, כי לא כל יום שהוא מודיע עכשיו שזה המועד – אני עכשיו חוגגת את חג השתיקה.
<היו"ר איתן כבל:>
לא, בסדר. העניין ברור. נשפר את הנוסח.

<אתי בנדלר:>
נשפר את הנוסח, העיקרון ברור.
<היו"ר איתן כבל:>
אוקיי. הלאה. בבקשה.

<אחמד עאמר:>
	תיקון תקנה 3
	2.
	בתקנה 3 לתקנות העיקריות ¬

	
	
	

	
	
	(1) בתקנת משנה (א), במקום ״עשרה ימים״ יבוא ״חמישה ימים״ ובמקום ״שלושה ימים״ יבוא ״יומיים״;


<היו"ר איתן כבל:>
תראה איך הלכנו לקראתך כל כך מהר.

<אברהם פרל:>
אבל סליחה, קודם כול איפה כתוב שלושה ימים? אין בשום מקום שלושה ימים.
<חן בר-יוסף:>
3(א).

<אברהם פרל:>
איפה, בתקנות? מה זה שלושה ימים? עבור מה יש שלושה ימים? בתקנות כתוב עשרה ימים.
<היו"ר איתן כבל:>
חברים יקרים, סליחה. אני קודם כול מבקש שפה לא יתפוצץ איזה בלון ביניכם.
<אברהם פרל:>
כן, ברור שלא.

<היו"ר איתן כבל:>
לא, נראה שתיכף יתפוצץ פה. אז אנא. את העניינים שלכם תיקחו למקומות אחרים, פה אני דן בעניינים שנוגעים לוועדה. קודם כול, הסעיף הזה מופיע, כאילו מופיע פה מולי.

<חן בר-יוסף:>
זה תיקון.
<היו"ר איתן כבל:>
זה תיקון. אז ברשותכם, בואו נתקדם. הלאה, תסיים בבקשה.

<אחמד עאמר:>
	
	
	(2) בתקנת משנה (ב), במקום ״ספק הגז היוצא יטול״ יבוא ״ספק הגז הנכנס, ואם מכלי הגז והציוד המושאל פורקו באמצעות מי שמוסמך לבצע עבודות גז כאמור – הצרכן, יודיע לספק הגז היוצא, בכתב, על פירוק מכלי הגז והציוד המושאל ועל מקום אחסונם תוך יומיים ממועד הפירוק וספק הגז היוצא ייטול״, ובמקום ״48 שעות״ יבוא ״עשרה ימים״;


<היו"ר איתן כבל:>
שיסביר.

<חן בר-יוסף:>
בעיקרון, סעיף 1, כמו שאמרנו, ניתן לספק הגז היוצא עשרה ימים לצאת.
<היו"ר איתן כבל:>
קיצרתם את זה לחמישה ימים. ברור.
<חן בר-יוסף:>
כן. לא צריך לחכות לנצח לדבר הזה. זה אחד.

שניים, מרגע שיש מסירת הודעה, צריך גם לעדכן את הלקוח: אני בא לקחת לך, אני הולך להיכנס לך לחצר, אני הולך לקחת את הבלונים שלי. גם את זה לא צריך שלושה ימים, קיצרנו לו את כל פרק הזמן, אז חייבים בהתאם לתת לו את זמן התגובה שלו, אז קיצרנו גם את זמן התגובה של הספק ליומיים. זה (1).
להסביר את (2)?

<היו"ר איתן כבל:>
כן, כן.

<חן בר-יוסף:>
טוב, במקום "ספק הגז היוצא יטול", אנחנו מאפשרים פה לספק הגז הנכנס לקחת את המכלים אתו, זו פרקטיקה שקורית מרבית הזמן במשק. הוא למעשה מאותו רגע גם מודיע לו, הוא צריך להודיע לספק הגז היוצא: המכלים שלך אצלי במחסן. אלה לוחות הזמנים וזה התהליך שאנחנו מציעים פה. ואחרי העשרה ימים האלה מתחיל התהליך שתיכף נדבר אליו.

<קריאה:>
ומה עם ספק שמספק דרך צוברים?
<היו"ר איתן כבל:>
לא, זה לא פה, זה לא הדיון הזה, זה לא התקנות האלה. כן, בבקשה.

<אברהם פרל:>
אדוני היושב-ראש, אז אני עכשיו רוצה להתייחס למה שביקשתי, ברשותך. 

<היו"ר איתן כבל:>
בבקשה.

<אברהם פרל:>
והשוק הזה הוא שוק בעייתי, כפי שאתה בטח מבין אותו, ולצערי שום דבר גם לא נעשה. אבל לא ניכנע, ואתה רואה שאנחנו מגיעים וממשיכים להביע את דעתנו ולהשתדל. נמשיך להשתדל.
בפועל, כרגע בשטח, המכלים שנמצאים אצל הלקוחות הם לא המכלים שהם באופן ישיר עם החוזה של הלקוח. כלומר, אפרט ואסביר בקצרה, החוזה המקורי של הלקוח היה עם "פזגז", עבר מחלק של "אמישראגז" – ויש על כך הוכחות ובכתובים, אדוני יבקש ויקבל את זה מיד באימייל, הכול כתוב, הכול מוכח – עבר מחלק של "אמישראגז", החליף לו את המכלים. בפועל יש לו מכלים של "אמישראגז" והחוזה עם "פזגז". שאנחנו ניטול, שאנחנו ניקח, שאנחנו נעשה – קודם כול יש בעיה מהותית של הקניין עצמו פה.
אז מה קורה? הופכים אותנו למין סוג של גנבים. אנחנו מפרקים ללקוח מסוים, כמו שאמרתי, את המכלים שהיו שמה – זה מה שהיה לו, זה מה שהוא לקח. וגם רובם לא זוכרים. לא אומר לאדוני, שאנשים מבוגרים בראש-העין זוכרים את כל החלופה. וככה השוק הזה עבד. והם לא יודעים ממי לקח, ממי נתן. 

ואז אנחנו שולחים, לוקחים את שני המכלים האלה של "אמישראגז", ובעצם שולחים אותם ל"אמישראגז", כי הם מזוהים עם "אמישראגז". ואז "אמישראגז" אומר: אלה גנובים, אין לנו כזה לקוח, ואין לנו שום דבר כזה, ואנחנו לא יודעים וכו'. ויש פה בעיה של קודם כול בכלל הזיהוי. כלומר, אין קשר.
<היו"ר איתן כבל:>
אוקיי.

<אברהם פרל:>
זה דבר מהותי.

דבר אחרון, אנחנו לא צריכים לקחת שום דבר, ולא צריכים שום דבר לעשות. כמו שב"סלקום" וכמו שב"פלאפון" צריך לעשות את זה מאוד פשוט, לפשט את העניין, ולא כל היום להכביד. ללקוח יש שני מכלים, ולא משנה לי כרגע של מי, אנחנו שמים לו אותם בצד לידו, שמים שני מכלים שלנו חדשים, עושים את הבדיקה, ובמיידי מעבירים את הלקוח, ושהספק היוצא יבוא וייקח את המכלים ממנו לבד.

<קריאה:>
הודעת לו?

<אברהם פרל:>
בוודאי הודעתי לו. עד היום לא רק שהודעתי לו, הודעתי לו והמתנתי עשרה ימים.

<היו"ר איתן כבל:>
טוב, חברים, אני רוצה להעיר הערה. אני חושב שהעניין המהותי היה הסעיף הראשון - - - 
<משה ורדי:>
אי-אפשר להשאיר מכלים אצל הלקוח.

<אברהם פרל:>
למה אי-אפשר להשאיר מכלים אצל הלקוח?

<משה ורדי:>
תעשה אצלו מחסן - - - 

<היו"ר איתן כבל:>
מה שם אדוני?

<אברהם פרל:>
מ"אמישראגז".

<משה ורדי:>
לא, התאחדות התעשיינים.

<יעקב בורובסקי:>
ובעברו הוא נציב הכבאות הארצי.

<היו"ר איתן כבל:>
נכון, אני עכשיו נזכר בשם. אני רוצה להעיר הערה. מה שאותי מטריד יותר זה הסעיף הראשון שהתייחסת אליו. אני רוצה שתדע, אני אומר את זה לחן, לפחות אני יכול לומר לכם מידע אישי, רוב הציבור, אין לו מושג אפילו שבתהליך הזה – צובר זה סיפור אחר.
<אברהם פרל:>
לא, אני מדבר על מכלים.

<היו"ר איתן כבל:>
אדוני עוזר לי ואני בסדר. 

<אברהם פרל:>
עוזר לעצמי.

<היו"ר איתן כבל:>
בצובר זה צובר, זה סיפור נפרד. בבלוני הגז לא כל האזרחים יודעים לעשות את החיבור הזה, דהיינו יש לי ספק, נניח רכשתי או ביצעתי את העסקה הראשונה אל מול חברה, תהיה אשר תהיה, ויום אחד בא מישהו ואומר לי – עבר, יש כאלה עוברים – הוא אומר לך: אני נותן לך על זה חצי מחיר. הוא בא, הוא לא אומר לו: תשמע, אני צריך להודיע. הוא מחליף.
עכשיו, אני אומר את זה, אני פעם ראשונה האמת נחשף לזה. הוא בא, מחליף לו את המכלים, לקח והלך. זאת אומרת, אף אחד בכלל אפילו לא יודע על מה מדובר. דרך אגב, אני אומר, שזה מסוג הדברים שצריך להביא לידיעת הציבור. אני אומר לך, חן, אם עכשיו תשים טלפנים או טלפניות, ותבקש מהם להתקשר ל-1,000 בתים, אם אתה לא מקבל 800 – לא רוצה להגיד 1,000 – שאומרים לך: אנחנו בכלל לא - - - 
<לאה ורון:>
מודעים.

<עיסאווי פריג' (מרצ):>
מדובר בבתים פרטיים.
<היו"ר איתן כבל:>
על זה אנחנו מדברים.

<עיסאווי פריג' (מרצ):>
- - - כולם.

<היו"ר איתן כבל:>
אני יודע, עיסאווי, לא צריך להרחיב. שנינו יודעים ומבינים את העניין. זאת אומרת, רוב הציבור בישראל, אם לא כולו, אין לו בכלל מושג שהוא צריך להודיע שיש לו את הספק וכו'. עבר, בא מישהו, אומר לו: אני יכול לתת לך יותר בזול. זה היום כמעט כמו למכור אבטיחים. הוא עובר, הוא צועק, והוא אומר: בוא הנה, אחליף לך.
<לאה ורון:>
אבל יש החזר פיקדון.

<היו"ר איתן כבל:>
אבל אני אומר לך, נשמה, את יודעת, תאמיני לי, כל אשר אמרתי – אני לא רוצה - - -

<עיסאווי פריג' (מרצ):>
לאה, ככה הדברים מתנהלים.
<היו"ר איתן כבל:>
אני אומר את זה בצורה הכי ברורה.

<עיסאווי פריג' (מרצ):>
לפחות במגזר הערבי ככה הדברים מתנהלים.
<היו"ר איתן כבל:>
לא רציתי לתת – אבל אגלה לך סוד, לא רק במגזר הערבי.
<אברהם פרל:>
נכון, נכון.
<היו"ר איתן כבל:>
זה לא רק. אוקיי, אז אני קודם כול מבקש - - 
<חן בר-יוסף:>
ליידע את הציבור.

<היו"ר איתן כבל:>
- - שהדברים האלה יובאו לידיעת הציבור. ואני אומר, כמו שחאג' ביקש קודם בעניין השני של הבטיחות, אני מבקש את העניין הזה של נוהל החלפת בלוני הגז להביא לידיעת הציבור בכלל. אתה יודע מה? אם זה נוגע לענייני בטיחות, זה לא רק עניינים - - -
<חן בר-יוסף:>
זה לגמרי בטיחותי. מה שתיארת זה אירוע בטיחותי ממדרגה ראשונה.

<היו"ר איתן כבל:>
נכון. אתה מבין? אני אומר לך, חן, אם אני לא צודק – קודם כול, הלוואי, אבל לצערי אני צודק בריבוע. לצערי. כן, בבקשה.

<אברהם פרל:>
יש לי הצעה לסדר.
<היו"ר איתן כבל:>
אדוני, כדי שתגיש הצעה לסדר אתה צריך לעבוד יותר קשה.

<אברהם פרל:>
לא הצעה לסדר שלך. הציגו פה מבקר המדינה. מבקר המדינה הציע דבר מאוד פשוט. לפני שנבוא לכזאת ועדה מכובדת, ונבזבז את הזמן שלה פה ועכשיו נתחיל ללמוד אותה פה, מבקר המדינה דאז כתב שתקום ועדת הוראות בין החברות הקטנות והגדולות ביחד עם המשרד. ונשב איתם, ונעלה להם את הדברים ונסביר, ונבוא לפה קצת יותר מגובשים.
<היו"ר איתן כבל:>
אוקיי. תודה. בבקשה, שם ותפקיד.

<אברהם פרל:>
חבל על הזמן.

<ניר קנטור:>
ניר קנטור מהתאחדות התעשיינים. רק התייחסות קטנה לסוגיה שהעליתם. המעבר מחברה לחברה היא לא כל כך טריוויאלית בגלל היבטי הבטיחות. וכמובן צריך לוודא בתוך ההוראות הללו, שגם בוחנים את התשתיות - - -
<היו"ר איתן כבל:>
אגלה לאדוני סוד. מנהלת הוועדה זה מה שהיא פחות או יותר לחשה לי בדרך כזו או אחרת לאוזן, מהפיקדון. רק אתה יודע, יש הבדל גדול בין מה שאדוני יודע לבין מה שהציבור יודע. לזה חבר הכנסת פריג' ואני התייחסנו. רוב הציבור לא יודע את אשר אדוני אמר. אגיד לך משהו, רוב הציבור אפילו לא יודע שיש פיקדון לעניין הזה. אבל עזוב, אני חושב שאמרנו את הדברים שלנו בצורה ברורה.
<צבי לביא:>
הוא לא יודע, הוא שוכח.
<היו"ר איתן כבל:>
זה נראה לך אותו בלון. אתה בכלל לא יודע שאפילו כשמילאת את הפרטים וביצעת את עסקת ההתקשרות הראשונה, שבכלל שילמת פיקדון על דבר כזה.

בוא נצביע קודם כול על התיקון. תקנה 2(1), (2) ו-(3) – נכון, הקראת גם את (3)?
<אחמד עאמר:>
את (3) לא הקראתי.
<היו"ר איתן כבל:>
אז אוקיי. אז קודם כול (1) ו-(2), מי בעד?

הצבעה
בעד אישור פסקאות 2(1) ו-(2) – רוב
נגד – מיעוט
הפסקאות אושרו.
<היו"ר איתן כבל:>
אושר. כן, תקריא את (3), בבקשה.
<אחמד עאמר:>
	
	
	(3) אחרי תקנת משנה (ג) יבוא:

	
	
	

	
	
	
	״(ד)      ספק גז יוצא שקיבל הודעה מספק גז נכנס על פירוק מכלי הגז והציוד המושאל ועל מקום אחסונם, ולא נטל את מכלי הגז בתוך עשרה ימים ממועד מסירת ההודעה על פירוקם לפי תקנת משנה (ב), ישלם לספק הגז הנכנס 4 ש"ח לכל חודש או חלק ממנו, בעד אחסון של כל מכל; לא נטל ספק הגז היוצא את מכלי הגז בתוך 6 חודשים ממועד פירוקם, ספק הגז הנכנס יעבירם לגריטה לאחר שרוקנו מגז.

	
	
	
	

	
	
	
	(5) התשלום בעד אחסון של כל מכל, לפי תקנת משנה (ד), יתעדכן ב-1 בינואר של כל שנה (להלן – יום העדכון) לפי שיעור עליית המדד החדש לעומת המדד היסודי; לעניין זה – 
״המדד״ – מדד המחירים לצרכן שמפרסמת הלשכה המרכזית לסטטיסטיקה;

״המדד החדש״ – המדד שפורסם לאחרונה לפני יום העדכון;

״המדד היסודי״ – המדד שפורסם בחודש ספטמבר 2015.

	
	
	
	

	
	
	
	(6) מנהל מינהל הדלק יפרסם בהודעה ברשומות ובאתר האינטרנט של משרד התשתיות הלאומיות, האנרגיה והמים את סכום התשלום בעד אחסון של כל מכל, כפי שהתעדכן לפי תקנה זו״.


<היו"ר איתן כבל:>
תודה. יש לי שאלה, חן, שלא ברורה לי. בכל זאת מכל, יש לו ערך, יש לו שווי. למה לא נגיד שאם אדם לא הגיע או ספק לא הגיע תוך נניח חודשיים - - 
<לאה ורון:>
שישה חודשים ממועד פירוקם.

<היו"ר איתן כבל:>
- - או שישה חודשים, שהוא יוכל להשתמש בזה. למה לגרוט אותו? לא חבל? 

<יורם טמיר:>
יש חוק סימון מכלים.
<חן בר-יוסף:>
שיבוא לקחת אותו.

<קריאה:>
לא, הוא שואל למה אי-אפשר להשתמש.

<חן בר-יוסף:>
אה, למה אי-אפשר להשתמש?
<יהודה גסנר:>
ניתן להסב את המכל לשמו של ספק הגז החדש, והתנאים נקבעו בתקן.
<היו"ר איתן כבל:>
אה, יש תקן לעניין הזה.

<חן בר-יוסף:>
כן, אבל צריך הסכמה של המוכר והקונה.
<אתי בנדלר:>
- - - לא יכול לקחת בניגוד לתקנה.

<לאה ורון:>
הם כותבים פה גריטה.
<חן בר-יוסף:>
נסביר רגע. כשחברה א' מוכרת לחברה ב' מכל שלה, יש תהליך שלם שעובר במכון התקנים, שבו מוסר שמה של חברה א'.
<היו"ר איתן כבל:>
ברור, ברור.

<חן בר-יוסף:>
אבל צריך פה עסקה של קונה מרצון למוכר מרצון. בלי זה, שזה התהליך פה, הוא שכח אצל את המכל, כנראה בכוונה, בשביל לא לשלם לך משהו, אתה לא יכול לבד על דעת עצמך להגיד: המכל הזה עכשיו שלי, ללכת למכון התקנים. מכון התקנים לא יקבל אותך להסבת השם בלי שיש לך הסכמה. עכשיו, האם אנחנו רוצים לתלות את היכולת של להשתחרר מהמכל הזה עכשיו בהסכמה בזה שבכוונה נשאיר אותו אצלך?
<אתי בנדלר:>
לא, סליחה. אפשר לקבוע שאחרי שישה חודשים הבעלות תעבור אליו.
<היו"ר איתן כבל:>
נכון, זה מה שאני אומר. במקום גריטה.

<חן בר-יוסף:>
למיטב בדיקתנו אי-אפשר היה.
<היו"ר איתן כבל:>
חן, אני שואל שאלה פשוטה. זה כאילו הוצאת לו עין, עכשיו תוציא לו את העין, תגרוט את זה. מה שאני אומר זה ככה: יש תהליך, התהליך אמר ארבעה שקלים לחודש עבור האחסון. חצי שנה לא הגעת לקחת את הבלונים – הולך לגריטה. אני חושב שבלון יש לו איזה ערך כלכלי. זאת אומרת, בסופו של עניין אם אני אחרי חצי שנה גורט את זה, למה שלא אעשה את ההסבה?
<אתי בנדלר:>
אם הוא רוצה, הספק הנכנס.
<היו"ר איתן כבל:>
אם הוא רוצה, הוא לא חייב. סתם אני שואל למה.

<שולמית אשבול:>
כי אז תגיע למצב שבו יגיעו מכלים ויגידו עליהם שהם אחרי חצי שנה, ואתה לא תדע אם הם באמת אחרי חצי שנה. אולי הם גנובים. אתה לוקח את זה לכל מיני - - -
<היו"ר איתן כבל:>
לא, אני מניח, הרי יש מועד, שולי, לספירה. בסוף גם אם הוא גורט את זה, הוא צריך להביא לגורט את האישור שהוא חצי שנה על-פי התקנות שמר אותם אצלו. אם לא, אני מניח שהגורט לא יסכים לגרוט לו את המכל.
<קריאה:>
אין חובה כזו.

<היו"ר איתן כבל:>
סליחה, אז על מי אתם עובדים? נו באמת, אז על מי אתם עובדים? יש מילים? בבקשה, כן, גברתי.
<כרמל פלדמן אבוטבול:>
כרמל פלדמן, התאחדות התעשיינים. 

<היו"ר איתן כבל:>
חבר'ה, תקשיבו. אני מצטער שאני מסבך אתכם ב"חארטות" האלה, אבל אם כבר כותבים מילים, לפחות שנדע לעמוד מאחוריהן. בבקשה.

<כרמל פלדמן אבוטבול:>
אני מסכימה לעניין הגריטה עם אדוני היושב-ראש. אני גם חושבת שחסר פה בתקנות עוד סוגיה, שהרבה פעמים אנחנו נתקלים בחברות שלא מודיעים בכלל שהוחלף ספק הגז. ואז מה שיוצא, באמת מתחילה איזה סוג של ספירה, או לא, מישהו גנב את זה ואז הוא יתחיל לספור או לא לספור. והבעיה היא שהוא יתחיל להשתמש בזה, הוא ממלא את זה ומעביר את זה, וזה בכלל לא נכנס לספירה של - - -
<היו"ר איתן כבל:>
אבל הצרכן חייב, נדמה לי, פה להודיע – תוך כמה זמן?
<כרמל פלדמן אבוטבול:>
לא הצרכן, הספק.

<חן בר-יוסף:>
או הצרכן או הספק.
<היו"ר איתן כבל:>
לא. מה זה או או?

<כרמל פלדמן אבוטבול:>
הספק אחראי על זה.

<חן בר-יוסף:>
הצרכן יכול להודיע באמצעות הספק הנכנס.
<היו"ר איתן כבל:>
אה, בסדר. לא משנה.

<קריאה:>
מה קורה עם לא?

<היו"ר איתן כבל:>
חברים יקרים, תקשיבו שנייה.

<חן בר-יוסף:>
כתוב: מיום ההודעה.
<היו"ר איתן כבל:>
חן, אם הושבתם אותנו פה, ואנחנו יושבים על זה כבר עוד מעט שעה, אז אנא, בוא נעשה את זה כמו שצריך. זאת אומרת, אין או או.
<חן בר-יוסף:>
לא - - -

<היו"ר איתן כבל:>
תרשה לי. אם יש הודעה, אני רוצה לדעת מי זה שחובה עליו להודיע.
<חן בר-יוסף:>
זה מופיע בתקנה המקורית.

<היו"ר איתן כבל:>
שמה כתוב?

<חן בר-יוסף:>
ספק גז יוצא שקיבל הודעה מצרכן גז על סיום החוזה – קודם כול.
<היו"ר איתן כבל:>
מה כתוב שם?

<חן בר-יוסף:>
הרי התקנות האלה זה תקנות - - -

<היו"ר איתן כבל:>
נכון, אני יודע.

<חן בר-יוסף:>
בתקנה המקורית 3(א): ספק גז יוצא - - 

<היו"ר איתן כבל:>
תוך שלושה ימים.

<חן בר-יוסף:>
- - שקיבל הודעה מצרכן גז על סיום החוזה כאמור בתקנה 2(ג), חייב לפרק ולפנות, על חשבונו – זה גם עונה למר - - -

<היו"ר איתן כבל:>
אוקיי, למה שנאמר, כן.

<חן בר-יוסף:>
זו ההודעה של ספק הגז היוצא, הוא מקבל אותה מהצרכן. יש אפשרות לצרכן, וזה מה שקורה הרבה פעמים, ליפות את כוחות של הספק הנכנס.
<היו"ר איתן כבל:>
אני חושב שזה הכי – חברים יקרים, אם זה יונח בידיו של - - - 

<חן בר-יוסף:>
הרגע דיברנו על אוזלת ידם וחוסר המידע שיש אצל הלקוחות. אני לא חושב שלתת להם לנהל הליכים בירוקרטיים כאלה זה טוב כל כך. אנחנו בוודאי מאפשרים את זה, כל צרכן מודע שיעשה את הכי טוב שהוא יודע, אבל בסופו של דבר זה שהוא יכול להשתמש בספק הנכנס, זה חוסך לו את הבירוקרטיה שבהחלפה.
<היו"ר איתן כבל:>
אני בעד.

<חן בר-יוסף:>
הוא מעדיף שהוא יודיע. הוא מייפה את כוחו, הוא אומר לו: לך תטפל לי בכל העניינים ושים לי שני בלונים.
<היו"ר איתן כבל:>
לא, זה ברור, זה ברור. בכל מקום. כי יש לו אינטרס, הוא הרי נכנס לנעליים.

<חן בר-יוסף:>
טפל בי.

<היו"ר איתן כבל:>
טפל בי, אוקיי.

<כרמל פלדמן אבוטבול:>
אנחנו באמת חושבים שהספק הנכנס הוא זה שצריך להודיע, לא רוצים להטיל חובה על הצרכן, שבעצמנו אמרנו שהוא - - -

<היו"ר איתן כבל:>
בני.

<בני פרץ:>
הוא שאל איפה אני.

<היו"ר איתן כבל:>
מי החצוף הזה ששואל איפה אתה?

<בני פרץ:>
חבר מ"הפנתרים".

<היו"ר איתן כבל:>
וואלה, שיהיה בריא. לא בסדר.

<בני פרץ:>
אדוני היושב-ראש, אפשר להתערב?

<היו"ר איתן כבל:>
רק תן לי לסיים. מה שאני מנסה לומר לכם, חברים יקרים, כדי להתקדם. אני מקבל את העובדה שצריך – הצרכן, בכל הכבוד, אני לא רוצה, אתם יודעים, אנחנו מכירים, כל אחד ינסה לחשוב כמה מטלות יש לו, שהן לא במסגרת עבודתו היום-יומית. למה אנחנו מבקשים שהספק יעשה את זה? כי זה חלק מההתנהלות היום-יומית השוטפת שלו.
כשאת יושבת בביתך, ויש לך את זה ואת זה ואת זה, הודעתי לך, כבר שכחת כמה, כי זה לא לחם חוקך או לחם חוקנו בחיי היום-יום. זאת נקודה אחת.
<אתי בנדלר:>
לא, הנקודה היא שצרכן גם בדרך כלל לא קורא את התקנות. מי שאמור להכיר את התקנות אלה הספקים.
<היו"ר איתן כבל:>
הם גם כתובים בשפה כזו שהוא לא יבין.

<אתי בנדלר:>
זאת אומרת, גם אם הוא יקרא.

<היו"ר איתן כבל:>
אז מה שאני מנסה לומר, לפעמים אתה קורא את התקנות, לא נעים לך לשאול, שיחשבו שזה כל כך פשוט אולי – מה, אתה לא מבין מה כתוב?
<אתי בנדלר:>
כן, נכון, נכון.

<היו"ר איתן כבל:>
אז מה שאני אומר לך, לגבי העניין הזה של השישה חודשים, אני לא עומד על רגלי האחוריות פה בעניין הזה, ולא אעכב את העניין, אבל נראה לי שזה שווה מחשבה, שאחרי שישה חודשים, יכול הספק להתחיל את התהליך של הסבה לעצמו.
<חן בר-יוסף:>
אנחנו נבדוק את זה. אם זה קשור בתיקון צווים נוספים, נביא את תיקון הצו הנוסף - - -
<היו"ר איתן כבל:>
אוקיי. תודה.

<בני פרץ:>
אדוני היושב-ראש, הערה לזה.

<היו"ר איתן כבל:>
כן, בני.

<בני פרץ:>
אני באמת חושב שהאחריות צריכה להיות בין הספק היוצא לספק הנכנס, ולא האזרח.

<היו"ר איתן כבל:>
זה מה שהוא אומר.

<בני פרץ:>
כי אחרי חצי שנה יכול לבוא הספק היוצא ולתבוע את האזרח, הצרכן המסכן הזה, ולהגיד לו: לא קיבלתי. וזה יכול לקרות, וקרו הרבה דברים בנושאים האלה. אני חושב שיהיה חוזה מפורש - - 

<היו"ר איתן כבל:>
טוב, זה סוכם.

<בני פרץ:>
 בין היוצא לצרכן הנכנס, החברה הנכנסת, היא תעשה חוזה, שהיא לוקחת על אחריותה. אין יותר לצרכן שום עניין או קשר לנושא הזה.
<היו"ר איתן כבל:>
תודה, בני.

<חן בר-יוסף:>
אדוני צודק, וזה היום כבר מופיע, כי חובה לספק ביחד עם חוזה כתוב. לא מספיק היום לספק בלונים, התיאור שתואר פה זה תיאור עברייני.
<קריאה:>
אפשר לחדד נקודה?

<היו"ר איתן כבל:>
משפט.

<עיסאווי פריג' (מרצ):>
שנייה, איתן.

<היו"ר איתן כבל:>
כן, בבקשה.

<עיסאווי פריג' (מרצ):>
הוא אומר תיאור עברייני מה שתיארת, אבל אתה יודע ש-50% מהאוכלוסייה נוהגת כך.
<חן בר-יוסף:>
לא, אדוני, לא 50% מהאוכלוסייה, אני מאוד מצטער.

<עיסאווי פריג' (מרצ):>
אה, לא 50%?

<חן בר-יוסף:>
ממש לא 50%.

<עיסאווי פריג' (מרצ):>
אז יפה מאוד, 20% הערבים נוהגים ככה.
<חן בר-יוסף:>
אני לא יודעת חלוקה בין העדות.
<עיסאווי פריג' (מרצ):>
אני אחד מהם. אני אחד מהם.

<חן בר-יוסף:>
יש תהליך כזה, זה לא באחוזים שאדוני מתאר.

<עיסאווי פריג' (מרצ):>
לא, אני בכפר-קאסם, כל היישוב מתנהל כמוני. אז הוא עברייני. נו, 24,000 תושבים.
<קריאה:>
אין חוזים, אין חוזים.

<עיסאווי פריג' (מרצ):>
על מה אתה מדבר?
<קריאה:>
איזה חוזה, איזה בטיח.

<היו"ר איתן כבל:>
משפט. חן, מספיק.

<ניר קנטור:>
כפי שצוין פה בדיון, יש ערך הרי לבלונים שמתנתקים. וצריכה להיות איזושהי סנקציה על הספק הנכנס, על מנת שבאמת הוא יעביר את זה הלאה, כי אחרת - - -
<היו"ר איתן כבל:>
טוב, חברים יקרים, אתם ב-delay. אני כבר סיכמתי עם חן את הנוהל, שהוא יבחן ויבדוק את העניין הזה. אני רק רוצה לומר לחן, שאדוני טועה, הלוואי והנתונים הם כמו שאתה מציג אותם. לצערי, חבר הכנסת עיסאווי פריג', וזה לא רק נחלת – כפי שאמרתי לך, לא רציתי לתת סימנים בכפר ערבי כזה או אחר, זה גם נחלתם של יישובים יהודים רבים ברחבי הארץ, ללא הבדל דת, גזע ומין, שאין להם מושג בכלל בעניין, לא של הפיקדון ולא של החובה ולא של כל הדברים האלה. בגלל זה אנחנו כאן, כדי להסדיר את העניין. מי בעד?
<אתי בנדלר:>
רגע, אז אדוני מאשר את הגריטה אחרי - - - 
<היו"ר איתן כבל:>
כן, כפוף לזה שהוא עושה בדיקה.

<לאה ורון:>
כפוף לזה שחן בר-יוסף יבדוק את הנושא. וככל שצריך הם יעבירו תיקון לתקנות האלה ותיקון לתקנות שעניינן בסימון של המכלים.
<היו"ר איתן כבל:>
הוא רוצה לבדוק שאין לו איזה מגבלה.
<לאה ורון:>
יש עניין של התקנות של סימון מכלים.

<היו"ר איתן כבל:>
מי בעד 3, סעיף קטן (ד), (ה) ו-(ו). 

<אתי בנדלר:>
(ה) עוד לא קראו. את המדדים הם קראו?

<אתי בנדלר:>
הקריאו.

<קריאה:>
(ה) ו-(ו) הוקראו.

<אתי בנדלר:>
אז מתי יהיה העדכון הראשון? מדברים כאן על ספטמבר 2015, העדכון הראשון יהיה רק בינואר 17'?
<יערה למברגר:>
כן.
<חן בר-יוסף:>
כן, ינואר 17' פעם הבאה.

<היו"ר איתן כבל:>
אוקיי. אז מי בעד 3(ד), (ה), (ו), עם התיקון - - -
<אתי בנדלר:>
אין כרגע - - -

<היו"ר איתן כבל:>
לא, העדכון של ינואר.
<אתי בנדלר:>
זה יהיה בינואר 17'. זה בסדר.
<היו"ר איתן כבל:>
זו כוונתי. 

אוקיי, מי בעד? ירים את ידו.

הצבעה

בעד פסקה 2(3) – רוב
נגד – מיעוט
פסקה 2(3) אושרה.
<היו"ר איתן כבל:>
תודה. אושר. תיקון תקנה 5 – 3.
<אחמד עאמר:>
	תיקון תקנה 5
	3.
	בתקנה 5 לתקנות העיקריות, במקום תקנת משנה (ב) יבוא:
״(ב) החזר דמי הפיקדון יחושב לפי הקבוע בצו פיקוח על מחירי מצרכים ושירותים (מחירים מרביים לפיקדון בעד ציוד גז), התשע״ו- 2015״.


<היו"ר איתן כבל:>
הערות? כן, בבקשה, יורם.
<יורם טמיר:>
יש צרכנים ששילמו לפני התקופה של הצו, והם שילמו מחיר מלא. זאת אומרת, אנחנו מגדילים את קופת החברות.
<חן בר-יוסף:>
לא. הצו מתייחס לכל תקופה ותקופה. לא אכנס פה לצו, אבל הצו הוא באמת - - -
<היו"ר איתן כבל:>
אוקיי, נחה דעתו. אוקיי, מי בעד תיקון תקנה 5?
<עיסאווי פריג' (מרצ):>
רגע, לפני 3.

<בני פרץ:>
רגע, ואם שילמתי 5,000 שקל לפני 30 שנה?

<חן בר-יוסף:>
יש לך פתק?
<בני פרץ:>
יש לי שעון של 30. מה, אין אינפלציה?

<חן בר-יוסף:>
לא, יש לך פתק על כמה פיקדון שילמת?

<בני פרץ:>
אני לפני 30 שנה שילמתי על השעון 5,000 שקל בשביל שירכיבו לי אותו.

<יהודה גסנר:>
שעון זה צובר, זה לא - - -
<בני פרץ:>
זה בצובר, אבל זה אותו דבר גם בבלון.
<היו"ר איתן כבל:>
אנחנו לא בצוברים.

<יהודה גסנר:>
אנחנו לא בצוברים.

<היו"ר איתן כבל:>
אנחנו בלוני גז. די, מספיק, חברים, מכלי גז.

<עיסאווי פריג' (מרצ):>
איתן, סעיף 5, מה הקשר ל-3?
<היו"ר איתן כבל:>
לא הבנתי את השאלה.

<עיסאווי פריג' (מרצ):>
סעיף 5.

<היו"ר איתן כבל:>
תיקון תקנה 5?

<עיסאווי פריג' (מרצ):>
לא, תחילתן.
<אתי בנדלר:>
אה, עוד לא הגענו.

<עיסאווי פריג' (מרצ):>
לא, כי יש קשר ל-3. שאבין, למה החריג את 3?

<אתי בנדלר:>
למעט תקנה 3 – לא יודעת.

<חן בר-יוסף:>
לא, כי זה מיידי, זה החזר פיקדון. אין שום סיבה שזה לא יתנהל מהרגע. לא צריך להתארגן לזה.
<אתי בנדלר:>
בגלל שאין התארגנות.

<לאה ורון:>
זה מה שאומר חן בר-יוסף.
<היו"ר איתן כבל:>
אוקיי. מי בעד תקנה 3 – תיקון תקנה 5?
הצבעה

בעד תקנה 3 – רוב
נגד – מיעוט
תקנה 3 אושרה.

<היו"ר איתן כבל:>
אושר. תיקון תקנה 5א – 4.
<קריאה:>
איזה סנקציה יש לזה?
<אחמד עאמר:>
	תיקון תקנה 5א
	4.
	בתקנה 5א לתקנות העיקריות, בתקנת משנה (א), במקום הקטע החל במילים ״בעד השבוע הראשון״ עד סופה יבוא ״בעד כל שבוע או חלק משבוע שלאחר המועד הקבוע לתשלום דמי הפיקדון – תוספת של 1% מדמי הפיקדון (להלן - הפיצויים)״.


<היו"ר איתן כבל:>
זה מה שהורדת מהאינפלציה על - - - 
<חן בר-יוסף:>
כן, מ-5%.

<היו"ר איתן כבל:>
כן, אוקיי. מי בעד? ירים את ידו.
הצבעה

בעד תקנה 4 – רוב
נגד – מיעוט
תקנה 4 אושרה.

<היו"ר איתן כבל:>
תודה. התיקון אושר. תחילה.

<אחמד עאמר:>
	תחילה
	5.
	תחילתן של תקנות אלה, למעט תקנה 3, 60 ימים מיום פרסומן.


<היו"ר איתן כבל:>
אוקיי. יש הערות? תודה.

מי בעד? ירים את ידו.

הצבעה

בעד תקנה 5 – רוב
נגד – מיעוט
תקנה 5 אושרה.

<היו"ר איתן כבל:>
אושר.
התקנות אושרו. אני רק, חן, רוצה לבקש, קודם כול, אתה שם לב - - -
<חן בר-יוסף:>
אני רושם לעצמי שיעורי בית.

<היו"ר איתן כבל:>
קודם כול, אני מזכיר לך, בדיון הקודם יש רשימה של שאלות שנעביר אליכם, שנבקש לקבל תשובות. אני נחוש, באמת, יחד עם חברי הוועדה, לעשות סדר בתחום הגפ"מ. כל מה שתלוי בנו, נעשה סדר – נשתדל לפחות לעשות את הסדר הזה. 

אז תקבל מאתנו סדרה של שאלות. העברנו כאן עכשיו את התקנות על בלוני הגז. אני מסב את תשומת לב אדוני, להוציא פרסום שבו אנשים פשוט – עם כל הכבוד, אנשים אין להם מושג, לא מודעים בכלל לדברים, שיש לזה משמעויות לא רק כספיות, יש לזה משמעויות בטיחותיות מאוד מאוד גדולות, שחס וחלילה עלולות להשפיע בצורה מאוד לא טובה על מי שמשתמש בבלונים כאלה.
<חן בר-יוסף:>
אם אדוני שם לב, המשרד בהשקעה לא מעטה עשה פרסום לסכנה הגדולה שיש בכל תהליכי הגפ"מ, ובין השאר מוזכר שם, זה מודגש שם, להתקשר עם ספק גז מסודר, כמו שהוזכר פה בוועדה. הספק בוודאי יודע מה הכללים שחלים עליו.
<היו"ר איתן כבל:>
ברור. הבעיה היא לא – הבעיה אומנם היא הספק - - -
<חן בר-יוסף:>
כל מי שפונה לאלטע זאכן שעבר ברחוב, בהגדרה מבין שהוא כנראה לא הולך - - - אז לא משנה מה נכתוב.
<היו"ר איתן כבל:>
אתה יודע, חבר הכנסת גואטה אמר לי כך: כשאתה הולך לקנות אבטיח – אבטיח – אתה אומר לו: תפתח לי אוטו. כשאתה הולך לקנות בית, אתה ברוב המקרים "עלא באב אללה". 

אז תודה רבה לכם, הישיבה נעולה. 

<הישיבה ננעלה בשעה 12:38.>

